pythainlp/thaigov-v2-corpus-22032023 huggingface dataset:
วันจันทร์ที่ 13 กันยายน 2564
วธ.ผนึก 9 สมาคมศิลปินพื้นบ้านจัดกิจกรรมเฉลิมพระเกียรติสมเด็จพระบรมราชชนนีพันปีหลวง เนื่องในโอกาสวันเฉลิมพระชนมพรรษา 12 สิงหาคม 2564
วธ.ผนึก 9 สมาคมศิลปินพื้นบ้านจัดกิจกรรมเฉลิมพระเกียรติสมเด็จพระบรมราชชนนีพันปีหลวง เนื่องในโอกาสวันเฉลิมพระชนมพรรษา 12 สิงหาคม 2564 เผยแพร่ผ่านสื่อออนไลน์ ช่วยเหลือเยียวยา สร้างขวัญ กำลังใจให้แก่เครือข่ายศิลปินพื้นบ้านที่ได้รับผลกระทบจากโควิด-19
วธ.ผนึก 9 สมาคมศิลปินพื้นบ้านจัดกิจกรรมเฉลิมพระเกียรติสมเด็จพระบรมราชชนนีพันปีหลวง เนื่องในโอกาสวันเฉลิมพระชนมพรรษา 12 สิงหาคม 2564 เผยแพร่ผ่านสื่อออนไลน์ ช่วยเหลือเยียวยา สร้างขวัญ กำลังใจให้แก่เครือข่ายศิลปินพื้นบ้านที่ได้รับผลกระทบจากโควิด-19
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า ตามที่รัฐบาลมีนโยบายช่วยเหลือเยียวยาผู้ที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) โดยออกมาตรการช่วยเหลือประชาชนและภาคธุรกิจต่างๆ รวมทั้งมอบหมายให้หน่วยงานรัฐจัดทำแผนปฏิบัติการสร้างงาน สร้างรายได้ให้แก่ประชาชน ชุมชน และประเทศ ซึ่งในส่วนของกระทรวงวัฒนธรรม (วธ.) มุ่งช่วยเหลือเยียวยา สร้างขวัญ กำลังใจและฟื้นฟูเครือข่ายศิลปินพื้นบ้านที่ได้รับผลกระทบจากโควิด-19 โดยมีนโยบายส่งเสริมและเปิดพื้นที่ให้ศิลปิน ศิลปินพื้นบ้านได้มีโอกาสถ่ายทอดศิลปวัฒนธรรมการแสดงและมรดกภูมิปัญญาทางวัฒนธรรม ซึ่งวธ.ได้ดำเนินการช่วยเหลือเยียวยาและร่วมมือกับสมาคมศิลปินพื้นบ้าน 9 สมาคมประกอบด้วย สมาคมลิเกประเทศไทย สมาคมเพลงพื้นบ้านภาคกลางประเทศไทย สมาคมอุปรากรจีน สมาคมศิลปินขับซอล้านนา สมาคมกลองและศิลปะการแสดงล้านนา สมาคมศิลปินพื้นบ้านอีสานใต้ สมาคมหมอลำอีสาน สมาคมหนังตะลุงปักษ์ใต้ และสหพันธ์สมาคมโนราแห่งประเทศไทยจัดกิจกรรมการแสดงศิลปวัฒนธรรมพื้นบ้านเฉลิมพระเกียรติ เนื่องในโอกาสวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 12 สิงหาคม 2564 โดยบันทึกเทปวีดิทัศน์การแสดงศิลปวัฒนธรรมพื้นบ้านของศิลปินพื้นบ้านแต่ละสมาคมเพื่อนำมาเผยแพร่ผ่านสื่อออนไลน์ของวธ.และช่องทางอื่นๆต่อไป
ทั้งนี้ จากการที่ วธ.มอบหมายสำนักงานวัฒนธรรมจังหวัด (สวจ.) ประชาสัมพันธ์และให้คำแนะนำแก่ศิลปินพื้นบ้าน และผู้ประกอบอาชีพอิสระที่เกี่ยวกับงานด้านวัฒนธรรมในพื้นที่ควบคุมการระบาดสูงสุดและเข้มงวด (สีแดงเข้ม) ที่ให้มีการล็อกดาวน์ 29 จังหวัด ตามประกาศของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ได้แก่ กรุงเทพฯ นครปฐม นนทบุรี ปทุมธานี สมุทรปราการ สมุทรสาคร นราธิวาส ปัตตานี ยะลา สงขลา พระนครศรีอยุธยา ชลบุรี ฉะเชิงเทรา นครราชสีมา ระยอง ราชบุรี สระบุรี สุพรรณบุรี กาญจนบุรี ลพบุรี เพชรบูรณ์ ประจวบคีรีขันธ์ ปราจีนบุรี เพชรบุรี ตาก อ่างทอง นครนายก สมุทรสงคราม และสิงห์บุรีในการลงทะเบียนเข้าเป็นผู้ประกันตนมาตรา 40 เพื่อรับเงินช่วยเหลือเยียวยาบรรเทาความเดือดร้อนจากผลกระทบโควิด-19 ตามมติคณะรัฐมนตรี (ครม.) ซึ่งรัฐบาลได้ให้ความช่วยเหลือในอัตรา 5,000 บาทต่อคนนั้น วธ.ได้สำรวจและสรุปข้อมูลพบว่า มีศิลปินพื้นบ้าน และผู้ประกอบอาชีพอิสระที่เกี่ยวกับงานด้านวัฒนธรรมรับทราบข้อมูลและลงทะเบียนเข้าเป็นผู้ประกันตนมาตรา 40 รวมทั้งหมด 1,252 คน อาทิ จ.เพชรบุรี อาชีพช่างเกี่ยวกับงานด้านวัฒนธรรมและศิลปินเพลงพื้นบ้าน 221 คน จ.ปัตตานี อาชีพนักแสดงลิเกฮูลูและหนังตะลุง 154 คน จ.สมุทรปราการ อาชีพนักแสดงอุปรากรจีนและละครชาตรี 105 คน จ.ฉะเชิงเทรา อาชีพนักแสดงละครชาตรี 103 คนและจ.พระนครศรีอยุธยา อาชีพนักแสดงลิเกและนักดนตรีไทย 101 คน
วันจันทร์ที่ 20 กันยายน 2564
โฆษกรัฐบาลย้ำมาตรการดึงดูดชาวต่างชาติศักยภาพสูง มุ่งดึงคนเก่งทั่วโลกเพิ่มศักยภาพในการพัฒนาประเทศ  ทดแทนจำนวนนักท่องเที่ยวต่างชาติและรายได้จากภาคการท่องเที่ยวที่หายไป
โฆษกรัฐบาลย้ำมาตรการดึงดูดชาวต่างชาติศักยภาพสูง มุ่งดึงคนเก่งทั่วโลกเพิ่มศักยภาพในการพัฒนาประเทศ  ทดแทนจำนวนนักท่องเที่ยวต่างชาติและรายได้จากภาคการท่องเที่ยวที่หายไป เตือนผู้ไม่หวังดีอย่าบิดเบือน
วันที่ 20 ก.ย.64 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า ขอยืนยันมาตรการกระตุ้นเศรษฐกิจและการลงทุนโดยการดึงดูดชาวต่างชาติที่มีศักยภาพสูงสู่ประเทศที่คณะรัฐมนตรีมีมติเห็นชอบนั้น การมีผู้เชี่ยวชาญทั่วโลก เข้ามาทำงานหรือพักอาศัยทดแทนจำนวนนักท่องเที่ยวต่างประเทศที่หายไปของไทย บรรเทาผลกระทบจากรายได้ภาคการท่องเที่ยวลดลง อาจไม่สามารถสร้างรายได้ ขณะเดียวกัน ยังจูงใจให้ผู้เชี่ยวชาญ/ผู้มีทักษะสูงด้านเทคโนโลยีและอุตสาหกรรมแห่งอนาคต เข้ามาเสริมศักยภาพในการพัฒนาประเทศ ด้วยเกิดการเชื่อมต่อเทคโนโลยี ถ่ายทอดองค์ความรู้ใหม่ ยกระดับทักษะและสมรรถภาพ และเพิ่มโอกาสการจ้างงานให้กับแรงงานภายในประเทศ ทั้งนี้ มีการกำหนด กลุ่มเป้าหมาย 4 กลุ่มที่ชัดเจน ได้แก่ (1) กลุ่มประชากรโลกผู้มีความมั่งคั่งสูง (2) กลุ่มผู้เกษียณอายุจากต่างประเทศ (3) กลุ่มที่ต้องการทำงานจากประเทศไทย และ (4) กลุ่มผู้มีทักษะเชี่ยวชาญพิเศษ ซึ่งแต่ละกลุ่มยังมีเงื่อนไขที่ต้องเป็นประโยชน์ต่อการลงทุนและการพัฒนาประเทศไทย อาทิ ลงทุนขั้นต่ำในพันธบัตรรัฐบาลไทยตั้งแต่ 250,000-500,000 ดอลลาร์สหรัฐ มีหลักฐานการลงทุนในประเทศไทย มีรายได้ขั้นต่ำ 80,000 ดอลลาร์สหรัฐ หรือเป็นเจ้าของทรัพย์สินทางปัญญา เป็นต้น
โฆษกประจำสำนักนายกรัฐมนตรี กล่าวอีกว่า ในส่วน 2 แนวทางในการดำเนินมาตรการฯ ทั้งการกำหนดให้มีวีซ่าประเภทพิเศษ (Long-Term Visa) และการแก้ไขกฎระเบียบที่เกี่ยวข้องนั้น มุ่งขจัดอุปสรรคที่เป็นปัญหาของนักลงทุนต่างประเทศที่จะเข้ามาลงทุนในไทย ซึ่งมาตรการต่าง ๆ ยังถูกกำหนดให้มีการประเมินผลสัมฤทธิ์ทุก ๆ 5 ปี โดยสามารถยกเลิกหรือปรับปรุงให้สอดคล้องกับสถานการณ์และเหมาะสมกับการส่งเสริมการลงทุนจากทั่วโลกได้ ในส่วนการเช่าหรือซื้ออสังหาริมทรัพย์ในไทย ยังคงยึดหลักการตามมาตรการที่มีอยู่เดิม ไม่ได้เป็นไปตามที่บางกลุ่มพยายามบิดเบือนข้อมูลมาโจมตีรัฐบาล
นายธนกร ยังกล่าวว่าโลกยุคหลังโควิด-19 จะเป็นจุดเปลี่ยนที่สำคัญทางเศรษฐกิจ การท่องเที่ยว และทิศทางการพัฒนาทั่วโลก มาตรการกระตุ้นเศรษฐกิจด้วยการดึงดูดคนที่มีศักยภาพสูง นอกจากจะช่วยชดเชยจำนวนนักท่องเที่ยวต่างประเทศและการสูญเสียรายได้จากภาคการท่องเที่ยว ยังกระตุ้นให้เกิดการลงทุนในอุตสาหกรรมก้าวหน้าในประเทศ โดยคาดการณ์ว่า ภายใน 5 ปี หากเพิ่มกลุ่มเศรษฐกิจสูง/ผู้เชี่ยวชาญต่างประเทศ เข้ามาทำงานหรืออาศัยในไทยได้ 1 ล้านคน จะสร้างผลประโยชน์ทางเศรษฐกิจจากการใช้จ่ายภายในประเทศได้ 1 ล้านล้านบาท จากการลงทุนในประเทศ 8 แสนล้านบาท รัฐบาลจะมีรายได้จากภาษีเพิ่มขึ้น 2.7 แสนล้านบาท จากการเก็บภาษีรายได้ส่วนบุคคล ภาษีมูลค่าเพิ่ม และภาษีเกี่ยวกับการลงทุน
“จึงอยากวิงวอนทุกฝ่ายเปิดใจให้กว้าง ศึกษามาตรการอย่างลึกซึ้ง พิจารณาประโยชน์ที่จะเกิดขึ้นกับประเทศไทยในอนาคต ยืนยันว่า การดำเนินการทุกมาตรการของรัฐบาล โดยพลเอก ประยุทธ์ จันทร์โอชา มุ่งส่งเสริมการเติบโตเศรษฐกิจไทย หลังสถานการณ์โควิด-19 คลี่คลาย ส่งเสริมอุตสาหกรรมแห่งอนาคต เพิ่มความสามารถในแข่งขันของประเทศอย่างยั่งยืน เพราะนายกรัฐมนตรีไม่ต้องการให้ไทยสูญเสียโอกาสในการพัฒนาประเทศอีกต่อไปจะเป็นการพลิกโฉมประเทศ” นายธนกร กล่าว
วันศุกร์ที่ 18 มิถุนายน 2564
โครงการคนละครึ่ง ระยะที่ 3 ขอให้อัพเดทแอปพลิเคชัน “เป๋าตัง” เพื่อเข้าใช้งาน
จากการเปิดลงทะเบียนโครงการคนละครึ่ง ระยะที่ 3 ใน 4 วันแรก มีประชาชนลงทะเบียนแล้วจำนวน 27.1 ล้านคน ประชาชนยังสามารถลงทะเบียนได้อย่างต่อเนื่องทุกวันตั้งแต่เวลา 06.00 – 22.00 น. จนกว่าจะครบ 31 ล้านคน
นางสาวกุลยา ตันติเตมิท ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าของการลงทะเบียนรับสิทธิโครงการคนละครึ่ง ระยะที่ 3 ของประชาชน ว่า จากการเปิดลงทะเบียน 4 วันแรก มีประชาชนลงทะเบียนแล้วจำนวน 27.1 ล้านคน ประชาชนยังสามารถลงทะเบียนได้อย่างต่อเนื่องทุกวันตั้งแต่เวลา 06.00 – 22.00 น. จนกว่าจะครบ 31 ล้านคน โดยผู้ที่เคยรับสิทธิโครงการของรัฐสามารถลงทะเบียนได้ 2 ช่องทาง ได้แก่ ผ่านแอปพลิเคชัน “เป๋าตัง” หรือจะลงทะเบียนผ่าน www.คนละครึ่ง.com และสำหรับผู้ที่ยังไม่เคยเข้าร่วมโครงการของรัฐเลยสามารถลงทะเบียนผ่าน www.คนละครึ่ง.com สำหรับประชาชนที่ได้รับ SMS ระบุข้อความ “ลงทะเบียนสำเร็จ โปรดใช้สิทธิผ่านแอปฯ เป๋าตัง เริ่มวันที่ 1 ก.ค. 64” หากเข้าแอปพลิเคชัน “เป๋าตัง” แล้วขึ้นข้อความว่า “ไม่พบข้อมูลการลงทะเบียน หรือระบบกำลังดำเนินการตรวจสอบ” ขอให้อัพเดทแอปพลิเคชัน “เป๋าตัง” เป็นเวอร์ชันล่าสุดก่อนเข้าใช้งานต่อไป
โฆษกกระทรวงการคลังได้ย้ำว่า ผู้ที่ได้รับสิทธิโครงการคนละครึ่ง ระยะที่ 3 ขอให้ยืนยันตัวตนด้วยบัตรประจำตัวประชาชน (Dip chip) กับธนาคารกรุงไทย จำกัด มหาชน (ธนาคารกรุงไทยฯ) ผ่านช่องทางใดช่องทางหนึ่ง ได้แก่ (1) นำบัตรประจำตัวประชาชนไปยืนยันตัวตนที่สาขา หรือที่ตู้เอทีเอ็มสีเทาของธนาคารกรุงไทยฯ หรือ (2) ยืนยันตัวตนผ่านตัวเลือก KrungthaiNext ในแอปพลิเคชัน “เป๋าตัง” แต่หากที่ผ่านมาได้เคยยืนยันตัวตนด้วยบัตรประจำตัวประชาชนไว้แล้วก็ไม่ต้องยืนยันตัวตนในขั้นตอนข้างต้นอีก
โฆษกกระทรวงการคลังได้กล่าวเพิ่มเติมว่า การลงทะเบียนร้านค้าคนละครึ่ง ระยะที่ 3 มีผู้ประกอบการร้านค้าใหม่ลงทะเบียนเข้าร่วมโครงการแล้วจำนวน 63,281 ราย และร้านค้าเดิมที่เคยเข้าร่วมโครงการคนละครึ่ง ระยะที่ 1 และ 2 ที่คาดว่าจะยืนยันเข้าร่วมโครงการครั้งนี้จำนวน 1.2 ล้านราย จึงขอเชิญชวนผู้ประกอบการร้านค้าที่สนใจลงทะเบียนเข้าร่วมโครงการ ได้อย่างต่อเนื่อง ตั้งแต่ เวลา 06.00 น. – 22.00 น. โดยผู้ที่เคยเข้าร่วมมาตรการ/โครงการอื่นของรัฐที่มีแอปพลิเคชัน “ถุงเงิน” แล้ว สามารถกดปุ่มเข้าร่วมโครงการได้ผ่านแอปพลิเคชัน “ถุงเงิน” ส่วนผู้ที่ไม่เคยเข้าร่วมมาตรการ/โครงการอื่นให้ลงทะเบียนผ่านเว็บไซต์ www.คนละครึ่ง.com หรือลงทะเบียนผ่านทางสาขา หรือจุดรับลงทะเบียนของธนาคารกรุงไทย จำกัด (มหาชน)
ทั้งนี้ ข้อมูลการลงทะเบียนเข้าร่วมโครงการคนละครึ่ง ระยะที่ 3 ของประชาชนล่าสุด ณ เวลา 09.00 น. ของวันนี้ มีผู้ลงทะเบียนแล้วกว่า 27.2 ล้านคน
สำนักงานเศรษฐกิจการคลัง โทร. 02 273 9020 ต่อ 3503 3516 3506 3502 3536
ธนาคารกรุงไทย จำกัด (มหาชน) โทร. 02-111-1122
วันพฤหัสบดีที่ 21 ตุลาคม 2564
โฆษกรัฐบาลเผย นายกฯ ชื่นชม Thailand Pavilion ยอดผู้เข้าชมทะลุ 1 แสนใน 2 สัปดาห์ มุ่งต่อยอดมุมมองการลงทุนใหม่ ส่งเสริมการท่องเที่ยววิถีใหม่ในไทย
โฆษกรัฐบาลเผย นายกฯ ชื่นชม Thailand Pavilion ยอดผู้เข้าชมทะลุ 1 แสนใน 2 สัปดาห์ มุ่งต่อยอดมุมมองการลงทุนใหม่ ส่งเสริมการท่องเที่ยววิถีใหม่ในไทย
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีกับความสำเร็จอีกขั้นของอาคารแสดงประเทศไทย (Thailand Pavilion) ในมหกรรม World Expo 2020 Dubai ณ เมืองดูไบ สหรัฐอาหรับเอมิเรตส์ ซึ่งในช่วง 10 วันแรก (นับตั้งแต่วันที่ 1 ต.ค. 64) มีผู้เข้าเยี่ยมชมนิทรรศการและร่วมกิจกรรมกว่า 63,371 คน หรือคิดเป็นร้อยละ 15 ของผู้เข้าร่วมงาน และล่าสุดมียอดผู้เข้าเยี่ยมชมมากถึง 100,000 คน ภายในช่วงเวลาเพียง 2 สัปดาห์ที่เริ่มจัดแสดงจนถึงวันที่ 21 ต.ค. 64
แขกผู้มีเกียรติระดับสูงจากประเทศต่าง ๆ ทั้งไทย สหรัฐอาหรับเอมิเรตส์เจ้าภาพ และประเทศที่เข้าร่วมจัดงาน ตลอดจนผู้เข้าเยี่ยมชมต่างชื่นชมและประทับใจต่ออาคารแสดงประเทศไทย โดยเฉพาะเนื้อหาการนำเสนอในห้องนิทรรศการผ่านการแสดงภาพยนตร์แอนิเมชั่น อาหารไทย และความน่ารักของมาสคอตตัวแทนประเทศไทย “น้องรักและน้องมะลิ” ซึ่งทั้งหมดนี้สะท้อนให้เห็นถึงเอกลักษณ์และวัฒนธรรมความเป็นไทยที่สามารถสื่อสารให้ชาวต่างชาติสัมผัสและเข้าถึงได้ง่าย พร้อมสอดแทรกเทคโนโลยี Health Service รวมถึงเทคโนโลยีของอุตสาหกรรมดิจิทัล ซึ่งจะสามารถส่งเสริมอุตสาหกรรมของไทยให้ได้รับความสนใจมากยิ่งขึ้นในอนาคต โดยผู้ที่เข้าร่วม Thailand pavilion ส่วนหนึ่งกล่าวว่า “รู้สึกประทับใจและทึ่งกับศาลาไทยเป็นอย่างมาก สิ่งที่ผู้เข้าชมประทับใจคือการเล่าเรื่องของประเทศไทย ประวัติศาสตร์ตั้งแต่อดีตจนถึงเรื่องราวในปัจจุบัน รวมถึงนวัตกรรมและการพัฒนาต่างๆ ศาลาไทยทำให้รู้สึกเหมือนได้เดินทางมาท่องเที่ยวประเทศไทยจริงๆ ประเทศไทยเป็นประเทศที่สวยงาม”
โฆษกประจำสำนักนายกรัฐมนตรี กล่าวว่า มหกรรม World Expo 2020 Dubai จะจัดต่อเนื่องถึงวันที่ 31 มี.ค. 65 ซึ่งทางคณะผู้จัดงาน World Expo 2020 Dubai เชื่อมั่นว่า ช่วงเดือน พ.ย. 64 - มี.ค. 65 ซึ่งเป็นฤดูกาลท่องเที่ยวของเมืองดูไบ ประกอบกับการผ่อนคลายข้อกำหนดสำหรับการเดินทางระหว่างประเทศ จะทำให้ยอดผู้เข้าเยี่ยมชมงานเพิ่มขึ้นอย่างต่อเนื่อง ทั้งนี้ กระแสตอบรับดังกล่าวแสดงให้เห็นถึงความสนใจของนานาประเทศทั่วโลกที่มีต่อไทยได้เป็นอย่างดี เป็นการนำเสนอความเป็นไทยสู่สายตานานาชาติ สอดคล้องกับนโยบายของรัฐบาลที่มุ่งเน้นการขับเคลื่อนเศรษฐกิจและสังคมด้วยนวัตกรรม โดยเฉพาะในช่วงสถานการณ์โควิด-19 รวมทั้งการประชาสัมพันธ์การท่องเที่ยวไทยอย่างต่อเนื่องเพื่อฟื้นฟูอุตสาหกรรมการท่องเที่ยวให้กลับมาแข็งแกร่งอีกครั้ง
วันจันทร์ที่ 10 มกราคม 2565
อนุทิน เผย ยังไม่พบปัญหาขาดแคลนเตียงโควิด 19 ผู้ป่วยไม่มีอาการ ใช้ HI/CI เป็นหลัก และให้ อภ.เร่งจัดหา ATK ให้เพียงพอต่อความต้องการ
รองนายกรัฐมนตรีและรัฐมนตรีว่าการกระทรวงสาธารณสุข เผยได้ติดตามสถานการณ์โควิด 19 หลังเทศกาลปีใหม่ต่อเนื่อง แม้จำนวนผู้ติดเชื้อจำนวนมากขึ้นแต่ผู้ที่อาการรุนแรงและเสียชีวิตไม่เพิ่มตาม ได้เตรียมความพร้อมทั้งสถานพยาบาล ยา เวชภัณฑ์ ไว้แล้ว
รองนายกรัฐมนตรีและรัฐมนตรีว่าการกระทรวงสาธารณสุข เผยได้ติดตามสถานการณ์โควิด 19 หลังเทศกาลปีใหม่ต่อเนื่อง แม้จำนวนผู้ติดเชื้อจำนวนมากขึ้นแต่ผู้ที่อาการรุนแรงและเสียชีวิตไม่เพิ่มตาม ได้เตรียมความพร้อมทั้งสถานพยาบาล ยา เวชภัณฑ์ ไว้แล้ว ขณะนี้ยังไม่พบปัญหาขาดแคลนเตียง เนื่องจากผู้ติดเชื้อที่ไม่มีอาการให้ใช้ระบบHI /CI เป็นหลัก พร้อมให้องค์การเภสัชกรรมเร่งจัดหาชุดตรวจ ATK ให้เพียงพอต่อความต้องการ
วันนี้ (10 มกราคม 2565) ที่สำนักงานปลัดกระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า กระทรวงสาธารณสุขได้ติดตามสถานการณ์โควิด 19 ช่วง 10 วันหลังเทศกาลปีใหม่อย่างเต็มที่ พบว่าแม้จะมีผู้ติดเชื้อจำนวนมากขึ้น แต่ผู้ที่มีอาการรุนแรงและเสียชีวิตไม่ได้เพิ่มขึ้นตามอัตราส่วน ได้เตรียมความพร้อมทั้งสถานพยาบาล ยา เวชภัณฑ์ไว้รองรับ สำหรับเตียงผู้ป่วยโควิด 19 ขณะนี้ยังไม่พบปัญหาขาดแคลน และมีการติดตามต่อเนื่อง รวมถึงเน้นให้มีการรักษาผู้ติดเชื้อที่ไม่มีอาการแบบHome Isolation / Community Isolation ส่วนโรงพยาบาลสนามที่มีหลายแห่งเตรียมความพร้อมให้เป็น Community Isolation ซึ่งจะมีการปรับให้ประชาชนได้รับการดูแลที่เหมาะสมโดยยึดดุลพินิจของแพทย์และแนวทางของกรมการแพทย์ ซึ่งรัฐบาลมีเจตนารมณ์ที่จะดูแลผู้ติดเชื้อโควิด 19 โดยรับผิดชอบค่าใช้จ่ายตั้งแต่ติดเชื้อจนหาย
นายอนุทินกล่าวต่อว่า จากกรณีที่มีข่าวชุดตรวจATK ขาดตลาด ได้มอบนโยบายให้องค์การเภสัชกรรมเร่งจัดหาเพิ่มให้มากที่สุด ด้วยวิธีการประมูลเนื่องจากจะได้ราคาที่ดีกว่า และขายที่ราคาต้นทุนเพื่อเป็นการช่วยเหลือประชาชน เนื่องจากช่วงนี้มีการติดเชื้อเพิ่มมากขึ้น และประชาชนตรวจมากขึ้นเพื่อจะได้ดำเนินกิจการกิจกรรมได้สะดวก ในส่วนของสำนักงานหลักประกันสุขภาพแห่งชาติ (สปสช.) ขณะนี้ยังมีชุดตรวจ ATK อยู่อีกล้านกว่าชุดได้สั่งการให้กระจายไปยังกลุ่มเป้าหมายให้มากและเร็วที่สุด สำหรับผู้นำเข้าที่ได้รับอนุญาตสามารถนำเข้าชุดตรวจได้และส่งให้ตรวจสอบประสิทธิภาพว่าเป็นไปตามขึ้นทะเบียนไว้ โดยราคาให้ยึดตามกลไกตลาดเป็นหลัก
สำหรับการชะลอTest and Go ทำให้มีนักท่องเที่ยวต่างชาติเข้ามาลดลง กระทรวงสาธารณสุขคำนึงถึงความปลอดภัยของคนในประเทศเป็นหลัก โดยมุ่งเน้นคนไทยที่เดินทางไปยังต่างประเทศในช่วงเดือนธันวาคม และเดินทางเข้าประเทศ ซึ่งขณะนี้มีผู้ที่ลงลงทะเบียนในระบบ Test and Go ที่รอการเดินทางอีกประมาณ 10,000 คน และกรมควบคุมโรคยืนยันว่าสามารถรับได้ จึงขอให้คนไทยเดินทางกลับประเทศโดยเร็วที่สุด เพื่อความปลอดภัย ส่วนการผ่อนคลายมาตรการต่างๆ จะต้องดูสถานการณ์และอัตราการติดเชื้อในประเทศต่อไป
***************************************10 มกราคม 2565
วันพุธที่ 2 มีนาคม 2565
“อนุทิน” เผยแรงงานไทยกลับจากยูเครน 38 ราย ตรวจพบโควิด 3 ราย ดูแลรักษาแล้ว
รองนายกรัฐมนตรีและรัฐมนตรีว่าการกระทรวงสาธารณสุข เผย แรงงานไทยกลับจากยูเครนแล้ว 38 คน จัด Quarantine Center สถาบันบำราศนราดูร ดูแลกักตัวแบบ 7+3 พร้อมตรวจ RT-PCR หาเชื้อโควิด 19
รองนายกรัฐมนตรีและรัฐมนตรีว่าการกระทรวงสาธารณสุข เผย แรงงานไทยกลับจากยูเครนแล้ว 38 คน จัดQuarantine Center สถาบันบำราศนราดูร ดูแลกักตัวแบบ 7+3 พร้อมตรวจ RT-PCR หาเชื้อโควิด 19 เบื้องต้นพบติดเชื้อ 3 คน เป็นกลุ่มสีเขียว ไม่มีอาการป่วย นำเข้าสู่ระบบการรักษาแล้ว เตรียมฉีดวัคซีนเข็ม 3 หลังกักตัวครบก่อนกลับภูมิลำเนา
วันนี้ (2 มีนาคม 2565) ที่สถาบันบำราศนราดูร นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นพ.เกียรติภูมิ วงศ์รจิต ปลัดกระทรวงสาธารณสุข และ นพ.โอภาส การย์กวินพงศ์ อธิบดีกรมควบคุมโรค ตรวจเยี่ยมให้กำลังใจแรงงานไทยที่เดินทางกลับจากประเทศยูเครน ซึ่งกำลังมีสถานการณ์สู้รบ โดยให้เข้ารับการดูแลที่ศูนย์กักตัว (Quarantine Center) สถาบันบำราศนราดูร
นายอนุทินให้สัมภาษณ์ว่า นายกรัฐมนตรีมีนโยบายและข้อสั่งการให้ช่วยเหลือแรงงานไทยในประเทศยูเครนกลับสู่มาตุภูมิโดยเร็วที่สุด ซึ่งทราบมาว่า มีแรงงานไทยทำงานอยู่ในยูเครน 139 คน ชุดแรกเดินทางกลับมาถึงแล้ว 38 คน และช่วงบ่ายจะมาอีก 58 คน รวม 96 คน ส่วนที่เหลือจะทยอยเดินทางกลับมาครบภายใน 1-2 วันนี้ซึ่งเป็นการเดินทางกลับในสถานการณ์เร่งด่วน จึงไม่สามารถลงทะเบียนThailand Pass หรือเข้าระบบ Test &Go ได้กระทรวงสาธารณสุขจึงจัดศูนย์กักตัวที่สถาบันบำราศนราดูรให้การดูแล โดยตรวจหาเชื้อด้วยวิธีRT-PCR พบเชื้อเพียง 3 คน เป็นกลุ่มสีเขียว คือ ไม่มีอาการ ได้ให้การดูแลรักษาตามแนวทางของกรมการแพทย์ต่อไป
สำหรับแรงงานที่ไม่ติดเชื้อจะให้กักตัวเฝ้าระวังอาการตามแนวทาง 7+3 โดยมีการตรวจATK ในวันที่ 5 หากผลเป็นลบ เมื่อครบวันที่ 7 สามารถเลือกที่จะอยู่สังเกตอาการต่อ หรือเดินทางกลับภูมิลำเนาแล้วเฝ้าระวังสังเกตอาการที่บ้านอีก 3 วันได้ และระหว่างกักตัวหากมีอาการป่วยสามารถแจ้งได้ทันทีผ่านระบบหมอชนะ นอกจากนี้ จากการสอบถามแรงงานไทยในยูเครนได้รับวัคซีนโควิด 19 มาแล้ว 2 เข็ม ดังนั้น ก่อนกลับภูมิลำเนา
จะมีการฉีดวัคซีนเข็ม 3 ให้ด้วยเพื่อเพิ่มภูมิคุ้มกันตามแนวทางของกระทรวงสาธารณสุข และเมื่อกลับถึงภูมิลำเนา สำนักงานสาธารณสุขจังหวัดจะร่วมกับหน่วยงานของกระทรวงแรงงานติดตามดูแลช่วยเหลือต่อเนื่อง สำหรับเรื่องสภาพจิตใจ จากการสอบถามทุกคนมีขวัญกำลังใจดีและดีใจที่ได้กลับมาเมืองไทย
************************************* 2 มีนาคม 2565
วันพฤหัสบดีที่ 8 กรกฎาคม 2564
รัฐบาลดูแลประชาชนตามรัฐธรรมนูญ ชี้ mRNA มีอยู่ในแผนวัคซีนนานแล้ว รอส่งมอบตามกำหนด เผย WHO การันตีทุกชนิดที่ใช้ในไทยปลอดภัยและมีประสิทธิภาพ
รัฐบาลดูแลประชาชนตามรัฐธรรมนูญ ชี้ mRNA มีอยู่ในแผนวัคซีนนานแล้ว รอส่งมอบตามกำหนด เผย WHO การันตีทุกชนิดที่ใช้ในไทยปลอดภัยและมีประสิทธิภาพ
วันที่8ก.ค. 2564 น.ส.ไตรศุลีไตรสรณกุลรองโฆษกประจำสำนักนายกรัฐมนตรีกล่าวถึงกรณีที่มีการเตรียมฟ้องรัฐบาลเนื่องจากมติคณะรัฐมนตรี(ครม.)อนุมัติให้มีการจัดซื้อวัคซีนซิโนแวคเพิ่มเติมโดยอ้างว่าการจัดซื้อวัคซีนดังกล่าวขัดต่อรัฐธรรมนูญเพราะวัคซีนที่สั่งซื้อไม่สามารถป้องกันการติดเชื้อโควิด19สายพันธุ์ที่กำลังแพร่ระบาดได้นั้น
ล่าสุดองค์การอนามัยโลกประจำประเทศไทยได้เผยแพร่ข้อมูลเพื่อย้ำว่าวัคซีนที่ได้รับการรับรองและขึ้นทะเบียนมีความปลอดภัยและมีประสิทธิภาพโดยประเทศไทยมีวัคซีน3ชนิดที่ให้บริการไปแล้วได้แก่แอสตราเซเนกาซิโนฟาร์มและซิโนแวค
อีกทั้งการบริหารจัดการสถานการณ์โควิด19โดยเฉพาะแผนการจัดหาวัคซีนประกอบไปด้วยคณะแพทย์ผู้เชี่ยวชาญระดับประเทศและมีงานวิชาการรองรับเป็นไปตามกฎหมายทุกขั้นตอนสอดคล้องตามรัฐธรรมนูญและทำตามหลักภาวะฉุกเฉินด้านสาธารณสุขระหว่างประเทศขององค์การอนามัยโลก(WHO)
ส่วนความกังวลว่าวัคซีนซิโนแวคที่มีการสั่งซื้ออย่างต่อเนื่องอาจไม่สามารถป้องกันการติดเชื้อที่กำลังแพร่ระบาดได้นั้นปัจจุบันข้อมูลทางการแพทย์พบว่ายังไม่มีวัคซีนชนิดใดที่สามารถป้องกันการติดเชื้อโควิด19สายพันธุ์เดลต้าได้100%แม้แต่วัคซีนชนิดmRNA แต่ทุกชนิดรวมทั้งเทคโนโลยีเชื้อตายสามารถลดการป่วยหนักและการเสียชีวิตได้
ดังนั้นในระหว่างรอส่งมอบวัคซีนmRNAในช่วงไตรมาสที่4อาทิวัคซีนไฟเซอร์20ล้านโดสตามแผนวัคซีนหลักและโมเดอร์นาซึ่งเป็นวัคซีนทางเลือกรัฐบาลจึงเร่งจัดหาและฉีดวัคซีนให้ประชาชนในวงกว้างให้มากที่สุดเพื่อลดการป่วยหนักและการเสียชีวิตตามนโยบายนายกรัฐมนตรีซึ่งแผนการดังกล่าวภาครัฐได้ดำเนินการและสื่อสารมาอย่างต่อเนื่องมิได้เพิ่งอนุมัติจัดหาในการประชุมครม.ที่ผ่านมา
วันอังคารที่ 16 พฤศจิกายน 2564
รัฐมนตรีว่าการกระทรวงยุติธรรม ประชุมหัวหน้าส่วนราชการในสังกัดกระทรวงยุติธรรมในพื้นที่ภาคใต้ ขับเคลื่อนงานยุติธรรมระดับพื้นที่
รัฐมนตรีว่าการกระทรวงยุติธรรม ประชุมหัวหน้าส่วนราชการในสังกัดกระทรวงยุติธรรมในพื้นที่ภาคใต้ ขับเคลื่อนงานยุติธรรมระดับพื้นที่
ในวันจันทร์ที่ ๑๕ พฤศจิกายน ๒๕๖๔ นายสมศักดิ์ เทพสุทิน รัฐมนตรีว่าการกระทรวงยุติธรรม ประชุมหัวหน้าส่วนราชการในสังกัดกระทรวงยุติธรรมในพื้นที่ภาคใต้ ณ ห้องประชุม มหาวิทยาลัยการกีฬาแห่งชาติ วิทยาเขตกระบี่
รัฐมนตรีว่าการกระทรวงยุติธรรม ได้กล่าวถึงส่วนราชการในสังกัดกระทรวงยุติธรรมในระดับจังหวัด ประกอบไปด้วยหลายส่วนราชการ มีภารกิจช่วยเหลือเยียวยาความทุกข์ร้อนให้กับประชาชนได้ในหลายด้าน อาทิ งานของกองทุนยุติธรรม งานการจ่ายเงินค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญา งานแก้ไขปัญหาลูกหนี้ งานให้ความช่วยเหลือทางกฎหมาย ซึ่งหากขาดการประสานงานหรือการแลกเปลี่ยนเรียนรู้ที่ไม่มากพอ จะทำให้การขับเคลื่อนภารกิจของกระทรวงยุติธรรมอาจไม่มีประสิทธิภาพ อีกทั้งยังเป็นการไม่สอดคล้องต่อนโยบายของรัฐบาลในการที่จะไม่ทิ้งใครไว้ข้างหลัง ภารกิจที่สำคัญของกระทรวงยุติธรรมที่ได้ริเริ่มดำเนินการแล้ว และจะดำเนินการต่อไปจากนี้คือ การแก้ไขความแออัดในเรือนจำ การพักโทษแก่ผู้ต้องขังในกรณีพิเศษ การส่งเสริมให้ผู้พ้นโทษมีงานทำภายหลังการพ้นโทษเพื่อการกลับเข้าสู่สังคมอย่างมีคุณภาพ ซึ่งดำเนินการโดยกรมราชทัณฑ์ การเฝ้าระวังความปลอดภัยของประชาชนจากผู้พ้นโทษที่เคยกระทำความผิดในคดีร้ายแรง การส่งเสริมการไกล่เกลี่ยข้อพิพาทของประชาชน การแก้ไขปัญหาหนี้สินของกองทุน ก.ย.ศ. การแก้ไขปัญหายาเสพติด
ทั้งนี้ รัฐมนตรีว่าการกระทรวงยุติธรรมมีข้อสั่งการดังนี้ ๑) โควิดในเรือนจำจะต้องหมดไป ๒) หนี้กองทุนกู้ยืมเพื่อการศึกษากว่า ๓ ล้านราย ให้ดำเนินการช่วยเหลือโดยเร็ว ซึ่งกระทรวงยุติธรรมโดยกรมคุ้มครองสิทธิและเสรีภาพ จะส่งเสริมให้มีการไกล่เกลี่ยชั้นก่อนการบังคับคดี โดยจะดำเนินการลงนามบันทึกข้อตกลงความร่วมมือระหว่างกรมคุ้มครองสิทธิและเสรีภาพกับกองทุนกู้ยิมเงินเพื่อการศึกษา เพื่อแก้ไขปัญหาหนี้สินของลูกหนี้ในวันที่ ๑๗ พฤศจิกายน ๒๕๖๔ และ ๓) ให้มีการประชุมคณะกรรมการขับเคลื่อนภารกิจกระทรวงยุติธรรมในพื้นที่ทุกสัปดาห์ เพื่อให้เกิดการแลกเปลี่ยนเรียนรู้ ทำให้เกิดความเข้าใจในภารกิจและบทบาทของกระทรวงยุติธรรมในภาพรวม เข้าใจถึงปัญหาความทุกข์ร้อนของประชาชน และสามารถเข้าใจถึงช่องทางในการช่วยเหลือความทุกข์ร้อนของประชาชนได้อย่างรอบด้าน
วันอังคารที่ 4 มกราคม 2565
กรมการขนส่งทางบก เปิดเผยสถิติการใช้บริการช่องทางชำระภาษีรถประจำปีของเขตกรุงเทพมหานคร ประจำเดือนพฤศจิกายน 2564
พร้อมแนะนำการขยายเวลาบริการชำระภาษีผ่านเลื่อนล้อต่อภาษีในช่วงเทศกาลปีใหม่ 2565
นางพรรณี พุ่มพันธ์ รองอธิบดีกรมการขนส่งทางบก กระทรวงคมนาคม เปิดเผยว่า กรมการขนส่งทางบก (ขบ.) มุ่งมั่นยกระดับมาตรฐานคุณภาพการบริการที่เข้าถึงและตอบโจทย์ความต้องการของประชาชน โดยในปีงบประมาณ 2565 เน้นผลักดันให้ผู้เสียภาษีรถประจำปีใช้บริการชำระภาษีผ่านช่องทางอิเล็กทรอนิกส์ ซึ่งจะเห็นได้จากจำนวนช่องทางให้บริการรับชำระภาษีรถประจำปีผ่านระบบออนไลน์ที่มีหลากหลายช่องทาง เช่น เว็บไซต์ https://eservice.dlt.go.th แอปพลิเคชัน DLT Vehicle Tax เคาน์เตอร์เซอร์วิส โมบายล์แอปพลิเคชัน mPAY และ Truemoney Wallet ที่มีความสะดวก รวดเร็ว เจ้าของรถไม่ต้องเดินทางมาที่สำนักงานขนส่ง ลดความเสี่ยงการติดเชื้อไวรัส COVID-19 อยู่ที่ไหนก็สามารถชำระภาษีรถประจำปีได้ รอรับเครื่องหมายการเสียภาษีและใบเสร็จรับเงินทางไปรษณีย์ ภายใน 5 วันทำการ นับจากวันชำระเงิน พร้อมยกระดับมาตรฐานการบริการให้ครอบคลุมเจ้าของรถที่มีอายุการใช้งานเกิน 7 ปีหรือรถจักรยานยนต์ที่มีอายุการใช้งานเกิน 5 ปี หรือรถที่ค้างชำระภาษีเกิน 1 ปี สามารถชำระภาษีผ่านช่องทางออนไลน์ได้ โดยมีเงื่อนไขต้องนำรถเข้าตรวจสภาพกับสถานตรวจสภาพรถ (ตรอ.) ให้เรียบร้อยก่อนดำเนินการชำระภาษีประจำปีผ่านช่องทางออนไลน์ ส่วนรถที่ไม่มีเงื่อนไขต้องตรวจสภาพรถก่อนชำระภาษีสามารถดำเนินการได้ทันที อย่างไรก็ตาม รถที่เข้าข่ายต้องตรวจสภาพก่อนชำระภาษีประจำปี สามารถใช้บริการชำระภาษีโดยไม่ต้องลงจากรถหรือบริการเลื่อนล้อต่อภาษี (Drive Thru for Tax) ที่ทำการไปรษณีย์ ธนาคารพาณิชย์ที่ร่วมโครงการกับ ขบ. หรือที่สำนักงานขนส่งทุกแห่งทั่วประเทศ
อธิบดีกรมการขนส่งทางบก กล่าวเพิ่มเติมว่า จากการผลักดันให้ผู้เสียภาษีรถประจำปี
ใช้บริการชำระภาษีผ่านช่องทางออนไลน์ ส่งผลให้สถิติการให้บริการชำระภาษีรถประจำปีของ ขบ. ในเขตกรุงเทพมหานคร ในเดือนพฤศจิกายน 2564 โดยเฉพาะการให้บริการชำระภาษีออนไลน์เพิ่มมากขึ้น ทั้งบริการชำระภาษีรถประจำปีผ่านแอปพลิเคชัน DLT Vehicle Tax มีผู้ใช้บริการจำนวน 6,106 คัน ผ่านเว็บไซต์ https://eservice.dlt.go.th จำนวน 51,648 คัน เคาน์เตอร์เซอร์วิส จำนวน 11,563 คัน ผ่านแอปพลิเคชัน mPAY และ Truemoney Wallet จำนวน 863 คัน สำหรับการใช้บริการรับชำระภาษีรถประจำปี ณ สำนักงานขนส่งกรุงเทพมหานครพื้นที่ 1 - 5 มีผู้ใช้บริการจำนวน 375,668 คัน การใช้บริการเลื่อนล้อต่อภาษี (Drive Thru for Tax) จำนวน 74,386 คัน ชำระภาษีรถประจำปี ณ ที่ทำการไปรษณีย์ จำนวน 600 คัน ตู้รับชำระภาษีรถประจำปีอัตโนมัติ (Kiosk) จำนวน 2,484 คัน และผ่านธนาคารพาณิชย์ที่ร่วมโครงการ จำนวน 1 คัน รวมมียอดผู้ใช้บริการชำระภาษีประจำเดือนพฤศจิกายน 2564 ทั้งสิ้น 523,319 คัน สำหรับช่วงเทศกาลปีใหม่ 2565 บริการรับชำระภาษีรถประจำปีผ่านเลื่อนล้อต่อภาษี (Drive Thru for Tax) ขยายเวลาเปิดให้บริการเป็น 07.30 - 18.00 น. ทุกวันทำการ ตั้งแต่บัดนี้เป็นต้นไป ถึงวันที่ 7 มกราคม 2565 ณ สำนักงานขนส่งทุกแห่งทั่วประเทศ ทั้งนี้ หากไม่สะดวกใช้บริการเลื่อนล้อต่อภาษี สามารถเลือกใช้บริการชำระภาษีผ่านแอปพลิเคชัน DLT Vehicle Tax ไม่ว่าอยู่ที่ไหนก็สามารถชำระภาษีรถประจำปีได้ โดยระบบจะแสดงหลักฐานการชำระภาษีรถประจำปีชั่วคราวไว้เป็นหลักฐานแสดงการชำระภาษี จนกว่าจะได้รับเครื่องหมายการเสียภาษีประจำปีจาก ขบ. สามารถเลือกรับเครื่องหมายแสดงการเสียภาษีทางไปรษณีย์ หรือเลือกรับผ่านตู้รับชำระภาษีรถประจำปีอัตโนมัติ (Kiosk) ภายในสำนักงานขนส่งกรุงเทพมหานครพื้นที่ 1 - 5 ก็ได้
วันศุกร์ที่ 23 กรกฎาคม 2564
ผู้ช่วยรมว.วธ.เป็นประธานมอบเครื่องอุปโภคบริโภค ให้แก่ผู้นำศาสนสถาน ๓ ศาสนา "ศาสนิกชนร่วมใจ ช่วยเหลือผู้ได้รับผลกระทบจากสถานการณ์โรคติดเชื้อไวรัสโคโรนา 2019 (COVID-19)"
ผู้ช่วยรมว.วธ.เป็นประธานมอบเครื่องอุปโภคบริโภค ให้แก่ผู้นำศาสนสถาน ๓ ศาสนา "ศาสนิกชนร่วมใจ ช่วยเหลือผู้ได้รับผลกระทบจากสถานการณ์โรคติดเชื้อไวรัสโคโรนา 2019 (COVID-19)"
วันที่ ๒๓ กรกฎาคม ๒๕๖๔ เวลา ๑๐.๓๐ น. นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม เป็นประธานมอบเครื่องอุปโภคบริโภค ให้แก่ผู้นำศาสนสถาน ๓ ศาสนา ณ วัดนักบุญฟิลิปและยากอบ หัวไผ่ ต.โคกขี้หนอน อ.พานทอง มัสยิดดารุ้ล อิบาดะห์ เมืองพัทยา อ.บางละมุง และวัดสุทธาวาส ต.หนองปรือ อ.บางละมุง จ.ชลบุรี ในโครงการของสำนักงานวัฒนธรรมจังหวัดชลบุรี “ศาสนิกชนร่วมใจ ช่วยเหลือผู้ได้รับผลกระทบจากสถานการณ์โรคติดเชื้อไวรัสโคโรนา 2019 (COVID-19) เฉลิมพระเกียรติสมเด็จเจ้าฟ้าฯ กรมพระศรีสวางควัฒน วรขัตติยราชนารี เนื่องในโอกาสวันคล้ายวันประสูติ ๔ กรกฎาคม ๒๕๖๔” ตามนโยบายของรัฐมนตรีว่าการกระทรวงวัฒนธรรม โดยมีนางศุภาวี บำรุงศักดิ์ วัฒนธรรมจังหวัดชลบุรี ผู้นำศาสนสถานและคณะผู้บริหารศาสนสถาน เข้าร่วม
ทั้งนี้ โครงการดังกล่าวมีวัตถุประสงค์เพื่อส่งเสริมให้พสกนิกรทุกหมู่เหล่าร่วมกันทำความดีถวายพระราชกุศล แสดงออกถึงความจงรักภักดีต่อสถาบันพระมหากษัตริย์และนำหลักธรรมคำสอนทางศาสนามาใช้ในการดำเนินชีวิตและเสริมสร้างความรักสามัคคีของประชาชนในชาติให้มั่นคง
วันพุธที่ 2 มีนาคม 2565
แรงงานเฮ!! ครม.เห็นชอบข้อตกลงจัดหาแรงงานไทยไปทำงานซาอุฯ
...
เมื่อวันที่ 1 มีนาคม 2565นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า ที่ประชุมของคณะรัฐมนตรี (ครม.) ได้เห็นชอบข้อตกลงด้านแรงงานระหว่างรัฐบาลแห่งราชอาณาจักรไทยกับรัฐบาลแห่งราชอาณาจักรซาอุดีอาระเบีย ตามที่กระทรวงแรงงานเสนอ ซึ่งข้อตกลงทั้งสองฉบับ มีวัตถุประสงค์เพื่อจัดหาแรงงานไทยไปทำงานในประเทศซาอุดีอาระเบียอย่างถูกต้องตามกฎหมาย โดยคำนึงถึงพันธกรณีระหว่างประเทศด้านแรงงานของทั้งสองประเทศ และความร่วมมือในการต่อต้านการค้ามนุษย์ ปกป้องคุ้มครองสิทธิของนายจ้างและแรงงาน รวมถึงการบังคับใช้กฎระเบียบ สัญญาจ้างงานระหว่างกันที่เป็นธรรม แรงงานได้รับค่าจ้าง สวัสดิการ และสิทธิประโยชน์ตามกฎหมาย
นายสุชาติกล่าวว่า ข้อตกลงด้านแรงงานในครั้งนี้เกิดขึ้นจากการที่ท่าน พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้มีนโยบายกระชับความสัมพันธ์ระหว่างไทยและซาอุดีอาระเบีย เพื่อผลักดันให้เกิดความร่วมมือด้านแรงงาน และได้หารือทวิภาคีร่วมกับ นายอะห์หมัด บิน สุไลมาน อัลรอยิฮิ (Ahman Sulaiman ALRajhi) รัฐมนตรีว่าการกระทรวงทรัพยากรมนุษย์และการพัฒนาสังคมราชอาณาจักรซาอุดีอาระเบียเมื่อปลายเดือนมกราคมที่ผ่านมา
นายสุชาติกล่าวต่อว่า สาระสำคัญของข้อตกลง 2 ฉบับ ดังกล่าว เป็นข้อตกลงว่าด้วยการจัดหาแรงงานระหว่างกระทรวงแรงงานแห่งราชอาณาจักรไทย และกระทรวงทรัพยากรมนุษย์และการพัฒนาสังคมแห่งราชอาณาจักรซาอุดีอาระเบีย เช่น สาขาก่อสร้างและบริการ รวมทั้งข้อตกลงว่าด้วยการจัดหาแรงงานทำงานบ้านระหว่างกระทรวงแรงงานแห่งราชอาณาจักรไทยและกระทรวงทรัพยากรมนุษย์และการพัฒนาสังคมแห่งราชอาณาจักรซาอุดีอาระเบีย เช่น แม่บ้าน คนขับรถ พี่เลี้ยงเด็ก คนสวน เป็นต้น
“ร่างข้อตกลงด้านแรงงานฯ ทั้งสองฉบับนี้ จะเป็นประโยชน์ต่อการกระชับความสัมพันธ์ระหว่างสองประเทศ และเป็นประโยชน์ต่อการจัดส่งแรงงานไปทำงานอย่างมีประสิทธิภาพและเป็นธรรม ส่งผลให้แรงงานมีรายได้และได้รับการคุ้มครองอย่างถูกต้องตามกฎหมาย รวมทั้งเป็นการเพิ่มขีดความสามารถในการแข่งขันของประเทศ”นายสุชาติกล่าวในท้ายสุด
วันอาทิตย์ที่ 15 พฤษภาคม 2565
“อนุทิน” เผย ประเทศสมาชิกอาเซียนและประเทศคู่เจรจา พร้อมร่วมมือยกระดับความมั่นคงด้านสาธารณสุขในภูมิภาค
รองนายกรัฐมนตรีและรัฐมนตรีว่าการกระทรวงสาธารณสุข เผยความสำเร็จการประชุมรัฐมนตรีสาธารณสุขอาเซียนและประเทศคู่เจรจา เน้นความสำคัญการเตรียมความพร้อมและตอบโต้ต่อภาวะฉุกเฉินด้านสาธารณสุขของภูมิภาค และสร้างความเข้มแข็งของระบบบริการสุขภาพ
รองนายกรัฐมนตรีและรัฐมนตรีว่าการกระทรวงสาธารณสุข เผยความสำเร็จการประชุมรัฐมนตรีสาธารณสุขอาเซียนและประเทศคู่เจรจา เน้นความสำคัญการเตรียมความพร้อมและตอบโต้ต่อภาวะฉุกเฉินด้านสาธารณสุขของภูมิภาค และสร้างความเข้มแข็งของระบบบริการสุขภาพ พร้อมยกระดับความร่วมมือด้านสาธารณสุขระหว่างกัน
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เปิดเผยภายหลังกลับจากการประชุมรัฐมนตรีสาธารณสุขอาเซียน ที่บาหลี สาธารณรัฐอินโดนีเซีย ว่า การประชุมครั้งนี้ประสบความสำเร็จเป็นอย่างดี ที่ประชุมฯ ได้ให้ความสำคัญกับนโยบายความร่วมมือด้านสาธารณสุขของอาเซียนและกับประเทศคู่เจรจาโดยเฉพาะการเตรียมความพร้อมและตอบโต้ต่อภาวะฉุกเฉินด้านสาธารณสุขของภูมิภาค โดยใช้แนวทางสุขภาพหนึ่งเดียว(One Health Approach) การสร้างความเข้มแข็งของระบบบริการสุขภาพเพื่อสร้างความยั่งยืนให้กับหลักประกันสุขภาพถ้วนหน้าหรือ UHC การใช้เทคโนโลยีการสื่อสารมาเพิ่มการเข้าถึงบริการสุขภาพและควบคุมโรค และการสร้างศักยภาพของภูมิภาคให้มีความมั่นคงด้านวัคซีนและยาในการตอบโต้ต่อโรคระบาด ซึ่งประเทศไทยยืนยันความพร้อมที่จะให้การสนับสนุนการทำงานของอาเซียนอย่างต่อเนื่อง
นายอนุทินกล่าวว่า บรรยากาศการประชุม2 วันที่ผ่านมา เป็นไปอย่างราบรื่นและมีการหารือที่สร้างสรรค์ ซึ่งตนได้ใช้โอกาสนี้หารือทวิภาคีกับรัฐมนตรีสาธารณสุขประเทศอาเซียนและประเทศคู่เจรจา ในรูปแบบทางการและไม่เป็นทางการ (Corridor meeting) โดยได้เชิญมาประชุม APEC High Level Meeting on Health and the Economy ที่ไทยจะเป็นเจ้าภาพจัดขึ้นในเดือนสิงหาคม 2565 และขอบคุณที่สนับสนุนให้ไทยเป็นที่ตั้งของศูนย์อาเซียนด้านภาวะฉุกเฉินทางสาธารณสุขและโรคอุบัติใหม่ (ASEAN Centre for Public Health Emergencies and Emerging Diseases: ACPHEED) รวมถึงแลกเปลี่ยนประสบการณ์การดำเนินงานด้านสาธารณสุขของไทย และการดำเนินงานความร่วมมือด้านสาธารณสุขภายใต้กรอบอาเซียนและกรอบความร่วมมืออื่นๆ ด้วย
ทั้งนี้ ผลลัพธ์ที่สำคัญของการประชุมรัฐมนตรีสาธารณสุขอาเซียน และการประชุมรัฐมนตรีสาธารณสุขอาเซียนกับประเทศคู่เจรจา คือ แถลงการณ์ร่วมระหว่างรัฐมนตรีสาธารณสุขอาเซียนและประเทศคู่เจรจา ทั้งหมด 5 ฉบับซึ่งสะท้อนเจตนารมณ์ของประเทศสมาชิกอาเซียนและประเทศคู่เจรจา ที่จะยกระดับความร่วมมือด้านสาธารณสุขระหว่างกันให้แน่นแฟ้นยิ่งขึ้น เพื่อให้พร้อมรับมือกับภาวะฉุกเฉินด้านสาธารณสุขที่จะเกิดขึ้นในอนาคต
********************************************* 15 พฤษภาคม 2565
วันจันทร์ที่ 15 พฤศจิกายน 2564
นายกฯ เยี่ยมชมศูนย์พัฒนาประสิทธิภาพการให้ความช่วยเหลือและสร้างความปลอดภัยทางการท่องเที่ยว จ.กระบี่ กำชับเตรียมพร้อมมาตรฐานความปลอดภัยด้านสาธารณสุขควบคู่ความปลอดภัยดูแลนักท่องเที่ยว
นายกฯ เยี่ยมชมศูนย์พัฒนาประสิทธิภาพการให้ความช่วยเหลือและสร้างความปลอดภัยทางการท่องเที่ยว จ.กระบี่ กำชับการเตรียมพร้อมมาตรฐานความปลอดภัยด้านสาธารณสุขควบคู่ความปลอดภัยดูแลนักท่องเที่ยว ให้บูรณาการร่วมกันทั้งทางบก ทางทะเล
วันนี้ (15 พ.ย. 64) เวลา 10.00 น. ณ ศูนย์พัฒนาประสิทธิภาพการให้ความช่วยเหลือและสร้างความปลอดภัยทางการท่องเที่ยวจังหวัดกระบี่ ต.ไสยไทย อ.เมืองกระบี่ จ.กระบี่ นายธนกร วังบุญคงชนะ โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมโครงการจัดตั้งศูนย์พัฒนาประสิทธิภาพการให้ความช่วยเหลือและสร้างความปลอดภัยทางการท่องเที่ยวจังหวัดกระบี่ และชมการสาธิตการฝึกของหน่วยอาสาสมัครของจังหวัด
นายกรัฐมนตรีกล่าวถึงศูนย์พัฒนาประสิทธิภาพการให้ความช่วยเหลือและสร้างความปลอดภัยทางการท่องเที่ยวของจังหวัดกระบี่ จัดตั้งขึ้นเพื่อเป็นประโยชน์ในการฝึกอบรมบุคลากรและอาสาสมัครให้ความช่วยเหลือดูแลความปลอดภัยในชีวิตและทรัพย์สินของประชาชนและนักท่องเที่ยวเมื่อเกิดสถานการณ์ต่าง ๆ จะต้องเตรียมความพร้อมเพื่อรองรับนักท่องเที่ยว ทั้งมาตรฐานความปลอดภัยด้านสาธารณสุข และมาตรฐานความปลอดภัยในการดูแลนักท่องเที่ยว ซึ่งเป็นตามนโยบายของรัฐบาล ทำอย่างไรให้ประเทศชาติปลอดภัยจากภัยพิบัติ วันนี้ต้องให้ความสำคัญกับความปลอดภัยทั้งทางบก ทางทะเล ทุกฝ่ายต้องศึกษาและทำงานบูรณาการการทำงานร่วมกัน การช่วยเหลือต้องมีความพร้อมในหน่วยงานที่เกี่ยวข้องทั้งภาครัฐ และภาคเอกชน ในอนาคตจะเปิดโอกาสให้ภาคเอกชนเข้ามาเปิดสถานที่ฝึกแบบนี้ขึ้น เพื่อลดปัญหางบประมาณของทางราชการ โดยผู้ที่ฝึกจะต้องมีใบรับรองการฝึกที่ครบถ้วนสมบูรณ์เหมือนในต่างประเทศที่มีมาตรฐานสากล นายกรัฐมนตรียังกล่าวว่าทุกคนจะประมาทไม่ได้ โดยเฉพาะในช่วงที่มีการเปิดประเทศ ทุกอย่างต้องมีความพร้อมและทำงานบูรณาการร่วมกันทั้งทางบกและทางทะเล เราจะไม่เดินถอยหลังกลับไปที่เก่า ขอขอบคุณคนไทยทุกคนที่ร่วมมือกันเปิดประเทศบนพื้นฐานความเสี่ยงสูงสุด
นายกรัฐมนตรีกล่าวว่า ขณะนี้ได้รับรายงานว่ามีนักท่องเที่ยวต้องการเดินทางมาท่องเที่ยวในไทยมากกว่าแสนคน ซึ่งจะสร้างรายได้ให้แก่ประเทศได้อีกเป็นจำนวนมาก ขอให้ยึดมาตรฐานความปลอดภัยด้านสาธารณสุขต้องมีการตรวจคัดกรองอย่างเข้มงวด ทุกคนต้องแสดงตัวว่าปลอดเชื้อโควิด-19 พร้อมชื่นชมจังหวัดกระบี่ที่มีการบริหารจัดการเรื่องวัคซีนเป็นอย่างดี ซึ่งจะเป็นปัจจัยสำคัญในการส่งเสริมเศรษฐกิจ รวมถึงสร้างความเชื่อมั่นให้กับนักท่องเที่ยวและนักลงทุนมากขึ้น
นายกรัฐมนตรีได้แนะให้เด็กนักเรียนฝึกฝนเรียนว่ายน้ำและเน้นเรียนภาษาที่ 2 พร้อมขอให้อาจารย์สอนแนะแนวทางจริยธรรม ศีลธรรม รักชาติ ศาสนา และพระมหากษัตริย์ แก่เด็กนักเรียนด้วย
จากนั้น นายกรัฐมนตรีชมการสาธิตการฝึกซ้อมดับเพลิงและกู้ภัยในสถานการณ์ต่าง ๆ อาทิ จุดที่ 1 ฐานแท่นจำลองสถานการณ์ของก๊าซน้ำมันและก๊าซรั่วไหล ชมการจำลองเหตุการณ์เพลิงไหม้ รถบรรทุกก๊าซ LPG พลิกคว่ำ จุดที่ 2 ฐานจำลองเพลิงไหม้เรือขนาดใหญ่และการกู้ภัยทางน้ำสำหรับเรือขนาดเล็ก ชมการจำลองเหตุการณ์เพลิงไหม้เครื่องยนต์เรือ และการกู้ภัยทางน้ำสำหรับเรือขนาดเล็ก และจุดที่ 3 ฐานตู้จำลองปรากฏการณ์ Flash Over ฐานจำลองเพลิงไหม้ในอาคารบ้านเรือนสองชั้น ฐานกู้ภัยทางน้ำและการกู้ภัยงานในที่สูง ก่อนเดินทางไปเป็นประธานในพิธีเปิดศูนย์จําหน่ายผลิตภัณฑ์ชุมชน สินค้า OTOP อันดามัน (ANDAMAN OTOP SHOP) 6 จังหวัด ณ เทศบาลเมืองกระบี่ ตำบลปากน้ำ อำเภอเมืองกระบี่ จังหวัดกระบี่ ต่อไป
วันจันทร์ที่ 13 มิถุนายน 2565
มท.1 ขอบคุณคนไทย ช้อป OTOP Midyear ทะลุ 500 ล้านบาท นำรายได้เข้าชุมชน พัฒนาเศรษฐกิจฐานราก
มท.1 ขอบคุณคนไทย ช้อป OTOP Midyear ทะลุ 500 ล้านบาท นำรายได้เข้าชุมชน พัฒนาเศรษฐกิจฐานราก
วันนี้ (13 มิ.ย. 65) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า ตามที่กระทรวงมหาดไทย โดยกรมการพัฒนาชุมชน ร่วมกับหน่วยงานภาครัฐ ภาคเอกชน และภาคีเครือข่าย จัดงาน OTOP Midyear 2022 “สุขช้อป สุขใจ สุขทั่วไทยรวมไว้ในที่เดียว” ระหว่างวันที่ 4-12 มิ.ย. 65 ที่ผ่านมา ณ อาคารชาเลนเจอร์ 1 – 3 อิมแพ็ค เมืองทองธานี อันเป็นการเพิ่มช่องทางการตลาดให้มากยิ่งขึ้น นำเสนอความก้าวหน้าในการพัฒนาผลิตภัณฑ์ OTOP เพื่อสร้างงาน สร้างอาชีพ สร้างรายได้ ให้ผู้ผลิต ผู้ประกอบการ ตลอดจนสมาชิกกลุ่มต่างๆ เกิดการกระตุ้นเศรษฐกิจของประเทศและบรรเทาความเดือดร้อนของประชาชน
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า สำหรับการจัดงาน OTOP Midyear 2022 “สุขช้อป สุขใจ สุขทั่วไทยรวมไว้ในที่เดียว” ในครั้งนี้ มีพี่น้องประชาชนนักท่องเที่ยวเดินทางร่วมชมและเลือกซื้อสินค้าภายในงานกว่า 164,130 คน ทำให้มียอดการจำหน่ายทะลุเป้าที่กำหนดไว้ (เป้า 500 ล้านบาท) รวมจำนวนทั้งสิ้น 573,232,033 บาท โดยในจำนวนดังกล่าว แบ่งเป็น ยอดจำหน่าย 503,761,188 บาท และยอดสั่งซื้อ 69,470,845 บาท โดยมีผลิตภัณฑ์ที่ได้รับความสนใจ และมียอดจำหน่าย สูงสุด 5 ลำดับแรก ได้แก่ 1) ผ้าและเครื่องแต่งกาย 223,163,761 บาท 2) ศิลปิน OTOP 67,448,976 บาท 3) ข้าวของเครื่องใช้ 54,230,463 บาท 4) อาหาร 45,933,571 บาท และ 5) โซน OTOP ชวนชิม 35,503,004 บาท
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวเพิ่มเติมว่า ขอขอบคุณนักช้อปทุกท่านที่ให้การสนับสนุนสินค้า OTOP ของคนไทย ซึ่ง กระทรวงมหาดไทย โดยกรมการพัฒนาชุมชน ได้นำเสนอสุดยอดผลิตภัณฑ์ที่ดีที่สุดให้กับพี่น้องแฟนพันธุ์แท้ OTOP ทุกคน ซึ่งที่สำคัญการจัดงาน OTOP Midyear 2022 ถือเป็นการจัดงานระดับชาติที่สามารถช่วยกระตุ้นเศรษฐกิจในช่วงหลังจากพวกเราทุกคนต้องประสบสถานการณ์การระบาดโควิด-19 ทำให้เกิดการกระจายรายได้ให้กับเศรษฐกิจชุมชนฐานรากให้มีความเข้มแข็ง ประชาชนมีคุณภาพชีวิตที่ดีและเกิดการกระตุ้นเศรษฐกิจในภาพรวมของประเทศมากยิ่งขึ้น
ด้าน นายสุทธิพงษ์ จุลเจริญ ปลัดกระทรวงมหาดไทย กล่าวว่า กระทรวงมหาดไทยจะได้นำผลสำเร็จของการจัดงาน OTOP Midyear 2022 มาขับเคลื่อนพัฒนาต่อยอดด้านช่องทางการตลาดของผู้ประกอบการ ขณะเดียวกันมุ่งขับเคลื่อนโครงการหนึ่งตำบล หนึ่งผลิตภัณฑ์ (OTOP) เพื่อให้ครัวเรือนสัมมาชีพได้รับการพัฒนาเข้าสู่การลงทะเบียนเป็นผู้ผลิต ผู้ประกอบการ OTOP ระดับเครือข่าย เป็นวิสาหกิจเพื่อสังคม (Social Enterprise) ดำเนินการภายใต้การพัฒนาเศรษฐกิจฐานรากและประชารัฐ เพิ่มศักยภาพชุมชนในการสร้างธุรกิจชุมชน บูรณาการภาคีสนับสนุนชุมชน ทั้งการสร้างสรรค์ชุมชนพึ่งตนเองได้ มีเป้าหมาย ชุมชนมีศักยภาพในการบริหารจัดการและพัฒนาตนเองสู่ความมั่นคง มั่งคั่ง ยั่งยืน และมีความสุข การส่งเสริมเศรษฐกิจฐานรากให้ขยายตัวอย่างสมดุล มีเป้าหมาย เสริมสร้างเศรษฐกิจฐานรากให้เข้มแข็งอย่างสมดุลและยั่งยืนด้วยนวัตกรรมภูมิปัญญาท้องถิ่นเชื่อมโยงการท่องเที่ยวชุมชน และการเสริมสร้างทุนชุมชนให้มีธรรมาภิบาล มีเป้าหมาย ชุมชนสามารถจัดการทุนชุมชนเพื่อเป็นฐานในการพัฒนาเศรษฐกิจและสังคม ตอบสนองนโยบายของรัฐบาล ในการสร้างความเข้มแข็งให้กับเศรษฐกิจฐานรากอย่างยั่งยืน
วันศุกร์ที่ 28 มกราคม 2565
นายกฯ เชื่อมั่นไทยพร้อมส่งเสริมความสัมพันธ์ในระดับประชาชน เร่งผลักดันความร่วมมืออุตสาหกรรมการท่องเที่ยวกับซาอุดีอาระเบีย
.....
นายธนกร วังบุญคงชนะ โฆษกประจำสำนักนายกรัฐมนตรี เผยว่า นายกรัฐมนตรีได้สั่งการให้หน่วยงานที่เกี่ยวข้องเร่งสานต่อข้อหารือด้านการส่งเสริมอุตสาหกรรมการท่องเที่ยวไทย - ซาอุดีอาระเบีย หลังเสร็จสิ้นการเยือนซาอุดีอาระเบียอย่างเป็นทางการ เมื่อวันที่ 25 – 26 ม.ค. ที่ผ่านมา
.
นายกฯ ได้เน้นย้ำความสำคัญของการส่งเสริมความสัมพันธ์ในระดับประชาชน ซึ่งจะเป็นรากฐานสำหรับความสัมพันธ์ที่กำลังเติบโตระหว่างทั้งสองราชอาณาจักร
.
ล่าสุด สายการบินแห่งชาติของซาอุดีอาระเบีย Saudi Arabian Airlines ประกาศเปิดเที่ยวบินตรง (Direct flights) จากซาอุดีอาระเบียมายังประเทศไทย โดยจะเปิดรับจองที่นั่งเร็ว ๆ นี้ คาดว่าจะเปิดการบินในช่วงเดือน พ.ค. 65
.
การฟื้นฟูความสัมพันธ์ครั้งนี้ จะเป็นโอกาสให้เกิดความร่วมมือทั้งทางภาครัฐ เอกชน และประชาชน ไม่เพียงด้านการท่องเที่ยวเท่านั้น ยังมีโอกาสเพิ่มความร่วมมือในด้านอื่น ๆ เช่น ภาคอุตสาหกรรมก่อสร้าง ภาคการบริการ การค้าการลงทุนทางธุรกิจ ด้านพลังงาน เป็นต้น ซึ่งจะช่วยสร้างงาน สร้างอาชีพ สร้างรายได้ให้กับคนไทยได้อย่างต่อเนื่อง
.
อ่านเพิ่มเติม คลิกhttps://www.thaigov.go.th/news/contents/details/50976
#ไทยคู่ฟ้า#ร่วมต้านโควิด19
-------------------
วันอาทิตย์ที่ 21 สิงหาคม 2565
​นายกรัฐมนตรีห่วงนักลงทุน พิจารณารอบด้านก่อนตัดสินใจลงทุนทุกประเภท
​นายกรัฐมนตรีห่วงนักลงทุน พิจารณารอบด้านก่อนตัดสินใจลงทุนทุกประเภท เตือนผู้รับงานโฆษณารีวิวสินค้าบริการเพิ่มความระมัดระวัง อาจตกเป็นผู้มีส่วนร่วมกระทำผิด
วันนี้ 21 สิงหาคม 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยประชาชนที่หาช่องทางการลงทุน และเกิดกรณีการหลอกลวงกันเกิดขึ้นโดยเฉพาะผ่านช่องทางออนไลน์ เช่น กรณีแชร์ออนไลน์ที่มีการหลอกให้นำเงินไปลงทุนในสินทรัพย์ต่างๆ โดยอ้างจะให้ผลตอบแทนสูง มีการบริหารการลงทุนโดยทีมงานผู้เชี่ยวชาญ
การหลอกลวงในลักษณะวงแชร์มีมายาวนานเพียงแต่เปลี่ยนรูปแบบไป และขณะนี้มาอยู่ในช่องทางออนไลน์ที่เข้าถึงคนจำนวนมาก ทำให้แนวโน้มความเสียหายที่มากขึ้น นายกรัฐมนตรีจึงฝากความห่วงใยถึงประชาชาที่มองหาการลงทุน ให้พิจารณาถึงความเสี่ยงจากการลงทุนอย่างรอบด้าน ทำความเข้าใจในลักษณะความเสี่ยง พร้อมหาข้อมูลและพิจารณาอย่างถี่ถ้วนก่อนตัดสินใจ และที่สำคัญ อย่าหลงเชื่อคำโฆษณาโดยง่าย โดยเฉพาะการใช้ผู้ที่มีชื่อเสียงมาเป็นพรีเซ็นเตอร์ เสนอผลตอบแทนสูงเกินกว่าที่ควรจะเป็น
น.ส.ไตรศุลี กล่าวว่า ในส่วนของผู้รับงานโฆษณาหรือรีวิวสินค้าต่างๆ ไม่ว่าจะเป็นบุคคลมีชื่อเสียงเป็นที่รู้จัก หรือบุคคลทั่วไปก็ขอให้พิจารณาสินค้าและบริการที่มาจ้างว่ามีโอกาสสร้างความเสียหาย หรือส่งผลกระทบต่อสังคมอย่างไรหรือไม่ อย่ามองเพียงค่าจ้างในอัตราที่สูงเท่านั้น เพราะไม่เช่นนั้นอาจกลายเป็นผู้ร่วมกระทำผิดในขบวนการฉ้อโกงประชาชนได้
สำหรับกรณีคดี FOREX-3D ที่มีมูลค่าความเสียหายและมีประชาชนถูกหลอกเป็นจำนวนมาก ซึ่งมีดารา นักแสดงเข้าไปมีส่วนเกี่ยวข้อง นายกรัฐมนตรีกำชับให้ดำเนินการสอบสวนหาข้อเท็จจริง ดำเนินการตามกฎหมาย เพื่อไม่ให้เป็นแบบอย่างที่ไม่ถูกต้อง
"ขอให้ประชาชนศึกษาข้อมูลให้รอบด้านก่อนตัดสินใจลงทุนไม่ว่าจะรูปแบบหรือช่องทางใด อย่าหลงเชื่อโฆษณาโดยง่าย โดยเฉพาะการลงทุนที่อ้างผลตอบแทนที่สูง ขอให้ลงทุนกับสถานบันการเงินหรือบริษัทที่ถูกต้องตามกฎหมาย มีประวัติที่น่าเชื่อถือ เพื่อจะได้ไม่ตกเป็นเหยื่อถูกหลอกลวง" น.ส.ไตรศุลี กล่าว
วันศุกร์ที่ 4 มีนาคม 2565
วธ.-อว.เปิดมิติใหม่จับมือข้ามศาสตร์สังคม-วิทยาศาสตร์พัฒนาประเทศ ร่วมใช้งานวิชาการ วิจัยทุนวัฒนธรรมขับเคลื่อนพัฒนาสังคมศาสตร์ มนุษยศาสตร์ และศิลปกรรมศาสตร์
วธ.-อว.เปิดมิติใหม่จับมือข้ามศาสตร์สังคม-วิทยาศาสตร์พัฒนาประเทศ ร่วมใช้งานวิชาการ วิจัยทุนวัฒนธรรมขับเคลื่อนพัฒนาสังคมศาสตร์ มนุษยศาสตร์ และศิลปกรรมศาสตร์
วธ.-อว.เปิดมิติใหม่จับมือข้ามศาสตร์สังคม-วิทยาศาสตร์พัฒนาประเทศ ร่วมใช้งานวิชาการ วิจัยทุนวัฒนธรรมขับเคลื่อนพัฒนาสังคมศาสตร์ มนุษยศาสตร์ และศิลปกรรมศาสตร์
เมื่อเร็วๆ นี้ ดร.ยุพา ทวีวัฒนะกิจบวร ปลัดกระทรวงวัฒนธรรม ศาสตราจารย์นพ.ดร.สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม ร่วมพิธีลงนามบันทึกข้อตกลงความร่วมมือ (MOU) การขับเคลื่อนการพัฒนาด้านสังคมศาสตร์ มนุษยศาสตร์ และศิลปกรรมศาสตร์ของประเทศ ระหว่างสำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม (อว.) โดยวิทยสถานสังคมศาสตร์ มนุษยศาสตร์และศิลปกรรมศาสตร์แห่งประเทศไทย (ธัชชา) กับสำนักงานปลัดกระทรวงวัฒนธรรม สำนักงานการวิจัยแห่งชาติและกรมศิลปากร ณ ห้องแถลงข่าว ชั้น 1 อาคารพระจอมเกล้า สำนักงานปลัดกระทรวง อว. (ถนนโยธี) กรุงเทพฯ ทั้งนี้ บันทึกความร่วมมือดังกล่าวจัดขึ้นเพื่อสร้างความร่วมมือทางวิชาการ งานวิจัย และการส่งเสริมขับเคลื่อนโครงการหรือกิจกรรมต่างๆ ภายใต้กรอบการขับเคลื่อนการพัฒนาด้านสังคมศาสตร์ มนุษยศาสตร์ และศิลปกรรมศาสตร์ของประเทศ
ปลัดวธ. กล่าวว่า ทาง วธ. มีความยินดีอย่างยิ่งที่ได้ร่วมลงนามบันทึกข้อตกลงความร่วมมือ “การขับเคลื่อนการพัฒนาด้านสังคมศาสตร์ มนุษยศาสตร์ และศิลปกรรมศาสตร์ของประเทศ” ถือเป็นการบูรณาการข้ามศาสตร์ 2 ศาสตร์ นั่นคือ สังคมศาสตร์และวิทยาศาสตร์ ที่บางคนอาจจะมองว่าไปด้วยกันไม่ได้ แต่แท้จริงแล้วสองศาสตร์นี้คือสิ่งที่เกื้อหนุนกัน วธ. เรามีภารกิจงานทางด้านสังคมศาสตร์ เชิงอนุรักษ์ การส่งเสริมการพัฒนาต่อยอด เหล่านี้คือรากฐานสำคัญที่เราจะคงรักษามรดกทางวัฒนธรรมของเราเอาไว้ ในขณะเดียวกันการต่อยอดไปสู่อนาคต การถ่ายทอด การรักษา การพัฒนา จำเป็นต้องใช้เทคโนโลยีและนวัตกรรม ใช้พื้นฐานของงานวิจัยเพื่อก่อให้เกิดความเข้มแข็งในการขับเคลื่อนภารกิจงานภายใต้ วธ.
“นอกเหนือจากกรมศิลปากรแล้ว เรายังมีหน่วยงานภายใต้สังกัด เช่น กรมส่งเสริมวัฒนธรรม สำนักงานศิลปวัฒนธรรมร่วมสมัย สถาบันบัณฑิตพัฒนศิลป์ ศูนย์มานุษยวิทยาสิรินธร (องค์การมหาชน) ศูนย์คุณธรรม (องค์การมหาชน) หอภาพยนตร์ (องค์การมหาชน) พร้อมทำงานร่วมกับ อว. พัฒนาประเทศด้วยทุนวัฒนธรรม ทั้งเรื่องของฐานข้อมูลและคลังมรดกวัฒนธรรมต่างๆ งานวิจัย พัฒนา สร้างมูลค่า คุณค่า เกิดขึ้นพร้อมกัน ดังนั้น การศึกษาวิจัย นวัตกรรม เทคโนโลยีใหม่ๆ จึงเป็นสิ่งสำคัญที่จะเข้ามาช่วยทำงานวัฒนธรรม นำมาใช้ขับเคลื่อนสู่อนาคต พัฒนา สืบสาน รักษาและต่อยอด ดังนั้น จากการบูรณาการกันครั้งนี้ เราจะได้เห็นปรากฎการณ์สิ่งใหม่ๆให้เกิดขึ้น นำพาประเทศไทยไปสู่จุดหมายที่วางไว้อย่างมั่นคง มั่งคั่งต่อไป” ปลัดวธ. กล่าว
วันพฤหัสบดีที่ 30 มิถุนายน 2565
คำกล่าว พลเอก ประยุทธ์ จันทร์โอชา นายกรัฐมนตรี เนื่องในโอกาส “การจัดกิจกรรมส่งเสริมและสร้างโอกาสในการพัฒนาหมู่บ้านและชุมชน”
คำกล่าว พลเอก ประยุทธ์ จันทร์โอชา นายกรัฐมนตรี เนื่องในโอกาส “การจัดกิจกรรมส่งเสริมและสร้างโอกาสในการพัฒนาหมู่บ้านและชุมชน”
พี่น้องสมาชิกกองทุนหมู่บ้านและชุมชนเมือง
ผมรู้สึกยินดีและเป็นเกียรติอย่างยิ่งที่ได้มาพบปะกับทุกท่านในวันนี้ และขอส่งความระลึกถึง และความปรารถนาดีมายังพี่น้องสมาชิกกองทุนหมู่บ้านและชุมชนเมืองที่รักยิ่งทุกท่าน ทั้งนี้ ผมขอชื่นชมการดำเนินงานของกองทุนหมู่บ้านและชุมชนเมืองที่มีบทบาทสำคัญในการสร้างความเข้มแข็งให้แก่เศรษฐกิจชุมชนอันเป็นรากฐานสำคัญในการพัฒนาประเทศอย่างยั่งยืน และสร้างโอกาส สร้างงาน และสร้างรายได้ พร้อมกับการผลักดันการพัฒนาชุมชนอย่างเต็มศักยภาพในระดับพื้นที่ให้เจริญก้าวหน้าตลอดมา
รัฐบาลให้ความสำคัญและสนับสนุนกิจกรรมของกองทุนฯ ผ่านการจัดสรรงบประมาณการดำเนินโครงการตามแนวทางประชารัฐ โดยมุ่งหวังให้กองทุนฯ เดินหน้าสู่ความเข้มแข็งบนพื้นฐานความพอประมาณ ให้สมาชิกและชุมชนมีภูมิคุ้มกัน และเท่าทันต่อการเปลี่ยนแปลง ด้วยการปรับตัว ปรับรูปแบบกระบวนการผลิตและการตลาด เรียนรู้เทคโนโลยีและเครื่องมือใหม่ ๆ ซึ่งจะช่วยเสริมสร้างรายได้ เพื่อให้พี่น้องทุกคน อยู่ดีกินดี มีอาชีพที่มั่นคง และมีความสุขอย่างยั่งยืน
วันนี้ ก้าวสู่ศตวรรษที่ 21 ของกองทุนหมู่บ้านและชุมชนเมือง รัฐบาลยังคงมุ่งมั่นเสริมสร้างความมั่นคงให้แก่เศรษฐกิจชุมชน ผลักดันมาตรฐานเศรษฐกิจชุมชนให้เป็นสากล เสริมสร้างความสามารถในการแข่งขันให้กับภาครัฐและภาคเอกชน ผ่านการแลกเปลี่ยนความรู้และประสบการณ์ รวมถึงการถ่ายทอดเทคโนโลยีและนวัตกรรมตามแนวคิดการพัฒนาเศรษฐกิจชุมชน และเศรษฐกิจ BCG ในระยะยาว เพื่อยกระดับกองทุนหมู่บ้านและชุมชนเมืองสู่การเป็นกองทุนหมู่บ้านและชุมชนเมือง 4.0 ที่จะพัฒนาครอบคลุมในทุกมิติ ด้วยการใช้ศักยภาพในการบริหารจัดการร่วมกันด้วยความสามัคคี และความร่วมมือร่วมใจของทุกคนในชุมชนและทุกภาคส่วน ซึ่งจะก่อให้เกิดความภาคภูมิใจแก่ตนเอง ชุมชน และประเทศ
สุดท้ายนี้ ผมขอให้สมาชิกและภาคีเครือข่ายกองทุนหมู่บ้านและชุมชนเมืองทั่วประเทศ ได้ร่วมกันคิด ร่วมกันเรียนรู้ เพื่อสร้างมั่นคงทางเศรษฐกิจและสร้างความเข้มแข็งให้กับชุมชนและหมู่บ้านของท่าน พร้อมพัฒนาเพื่อตามรอยศาสตร์พระราชาตามหลักปรัชญาเศรษฐกิจพอเพียง และนำไปสู่การพึ่งพาตนเองอย่างสมบูรณ์และมีคุณภาพชีวิตที่ดีขึ้นอย่างเป็นรูปธรรม
ผมขอแสดงความยินดีกับผู้ที่ได้รับรางวัลทุกกองทุน และขอส่งกำลังใจให้แก่สมาชิกและภาคีเครือข่ายกองทุนหมู่บ้านทุกคนและชุมชนเมืองทั่วประเทศ ที่ร่วมขับเคลื่อนการดำเนินงาน เพื่อให้เกิดประโยชน์สูงสุดต่อหมู่บ้านและชุมชนอันเป็นที่รักยิ่งของพวกเรา และขออวยพรให้การดำเนินงานประสบความสำเร็จตามเป้าประสงค์ที่ตั้งไว้ทุกประการ เพื่อให้ทุกท่านพร้อมที่จะก้าวเดินไปข้างหน้าร่วมกันอย่างมั่นคง มั่งคั่ง และยั่งยืน เพื่ออนาคตที่ดีตามยุทธศาสตร์ชาติต่อไป
ขอบคุณครับ
วันอังคารที่ 13 กรกฎาคม 2564
“โฆษก ศบศ. “แจง ผู้ไม่หวังดีสร้างเฟคนิวส์ป่วนภูเก็ตแซนด์บ็อก ยันยังไม่ปิดเกาะภูเก็ต โวนักท่องเที่ยวยังทยอยเดินทางมา
“โฆษก ศบศ. “แจง ผู้ไม่หวังดีสร้างเฟคนิวส์ป่วนภูเก็ตแซนด์บ็อก ยันยังไม่ปิดเกาะภูเก็ต โวนักท่องเที่ยวยังทยอยเดินทางมา
นายธนกร วังบุญคงชนะ เลขานุการรัฐมนตรีประจำสำนักนายกรัฐมนตรี ในฐานะโฆษกประจำศูนย์บริหารสถานการณ์เศรษฐกิจจากผลกระทบจากการระบาดของโรคติเชื้อไวรัสโคโรนา 2019 (ศบศ.) เปิดเผยว่า ตามที่มีการเผยแพร่ข้อมูลผ่านโซเชียลมีเดีย ประเด็น Phuket Sandbox ควบคุมการแพร่โควิด-19 ไม่อยู่ สั่งปิดทั้งเกาะภูเก็ตแล้วนั้น ยืนยันว่าเรื่องดังกล่าวไม่เป็นความจริง ขณะนี้ ยังไม่มีการปิดเกาะภูเก็ต และการดำเนินการ Phuket Sandbox ยังดำเนินการตามแผนเดิม นักท่องเที่ยวยังคงเดินทางเข้ามาอย่างต่อเนื่อง ขอความร่วมมือประชาชนไม่ส่งต่อข้อความดังกล่าว เพื่อป้องกันข่าวปลอมหรือข่าวที่ทำให้เกิดการตื่นตระหนก ซึ่งตอนนี้จังหวัดภูเก็ตได้มีการตรวจคัดกรองป้องกันตามมาตรการสาธารณสุขอย่างเคร่งครัด ในส่วนผู้ที่ติดเชื้อทุกรายเข้าสู่กระบวนการรักษาแล้ว ส่วนผู้สัมผัสเสี่ยงสูง ก็กักตัวตามมาตรการเช่นกัน
โฆษก ศบศ. กล่าวต่อว่า จังหวัดภูเก็ตเป็นจังหวัดที่มีรายได้หลักมาจากการท่องเที่ยว จากปีละประมาณ 450,000 ล้านบาท ในปี 2563 มีรายได้เพียง 108,464 ล้านบาท และ 5 เดือนแรกของปี 2564 มีรายได้จากการท่องเที่ยวเพียง 5,200 ล้านบาท เพราะไม่มีนักท่องเที่ยวเดินทางเข้ามาท่องเที่ยว ทำให้ลูกจ้างและผู้ประกอบการต่างๆ ต้องปิดกิจการ โดยธุรกิจเป็นแบบพึ่งพาชาวต่างชาติ ส่งผลให้เศรษฐกิจของจังหวัดภูเก็ตอยู่ในสถานะมีความเปราะบางสูงมาก โครงการPhuket Sandbox จึงมีความสำคัญในการนำร่องของการเปิดประเทศกระตุ้นเศรษฐกิจจากการท่องเที่ยวอีกครั้ง โดยตั้งแต่มีการเปิดโครงการเมื่อวันที่ 1 กรกฎาคม 2564 จนถึงวันนี้เกือบ 2 สัปดาห์แล้ว มียอดนักท่องเที่ยวสะสมจำนวน 4,778 คน มีการจองโรงแรมที่ได้เครื่องหมายมาตรฐานความปลอดภัยด้านการท่องเที่ยวและสุขอนามัย SHA Plus ตลอดไตรมาส 3 (กรกฎาคม-กันยายน 2564) จำนวน 176993 คืน โดย ททท.ตั้งเป้านักท่องเที่ยวต่างชาติที่เดินทางเข้ามาในช่วง 3 เดือนแรก ของการเปิดภูเก็ต ไว้ที่จำนวน 100,000 คน คาดว่าจะสร้างรายได้ราว 8,900 ล้านบาท
นายธนกร กล่าวอีกว่า จังหวัดภูเก็ตได้ปรับความเข้มข้นในการเดินทางเข้าภูเก็ตทั้งจากในและต่างประเทศ ตั้งแต่ วันที่ 15-31 กรกฎาคม 2564 ข้อมูล ณ วันที่ 11 กรกฎาคม 2564 จังหวัดภูเก็ต มีคำสั่งที่ 3858/2564 และ คำสั่งที่ 3860/2564 ให้ผู้ที่เดินทางมาจากพื้นที่ควบคุมสูงสุดและเข้มงวด 10 จังหวัด (กรุงเทพฯ สมุทรปราการ นนทบุรี ปทุมธานี นครปฐม สมุทรสาคร สงขลา ยะลา ปัตตานี นราธิวาส และ พื้นที่ควบคุมสูงสุด 24 จังหวัด (พระนครศรีอยุธยา ฉะเชิงเทรา สุพรรณบุรี สระบุรี ชัยนาท นครนายก ระยอง ปราจีนบุรี สิงห์บุรี ลพบุรี อ่างทอง นครสวรรค์ ตาก อุทัยธานี สมุทรสงคราม กาญจนบุรี ราชบุรี เพชรบุรี ประจวบคีรีขันธ์ ชลบุรี นครราชสีมา นครศรีธรรมราช กระบี่ ระนอง) ต้องได้รับการฉีดวัคซีนครบโดส หากเป็นวัคซีนแอสตร้าเซเนกา จำนวน 1 เข็ม ต้องได้รับมาแล้วอย่างน้อย 14 วัน หรือเป็นผู้ที่หายจากโรคโควิด-19 มาแล้วไม่เกิน 90 วัน และต้องได้รับการตรวจหาเชื้อ Covid-19 ด้วยวิธี Antigen Test ไม่เกิน 7 วัน หรือ RT-PCR มีผลตรวจโควิดไม่เกิน 7 วัน โดยทุกคนต้องดาวน์โหลด แอปพลิเคชัน หมอชนะ และยินยอมให้เข้าถึงตำแหน่งที่ตั้งตลอดเวลาที่อยู่ในภูเก็ต
/////
วันพุธที่ 18 พฤษภาคม 2565
ปลัดกระทรวงยุติธรรม ประชุมคณะกรรมการดำเนินการคัดเลือกข้าราชการเพื่อเข้าสู่ระบบข้าราชการผู้มีผลสัมฤทธิ์สูง รุ่นที่ ๑๕ และรุ่นที่ ๑๖ ประจำปีงบประมาณ พ.ศ. ๒๕๖๕ ของสำนักงานปลัดกระทรวงย
ปลัดกระทรวงยุติธรรม ประชุมคณะกรรมการดำเนินการคัดเลือกข้าราชการเพื่อเข้าสู่ระบบข้าราชการผู้มีผลสัมฤทธิ์สูง รุ่นที่ ๑๕ และรุ่นที่ ๑๖ ประจำปีงบประมาณ พ.ศ. ๒๕๖๕ ของสำนักงานปลัดกระทรวงยุติธรรมครั้งที่ ๑/๒๕๖๕
ในวันพุธที่ ๑๘ พฤษภาคม ๒๕๖๕ เวลา ๑๓.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการดำเนินการคัดเลือกข้าราชการเพื่อเข้าสู่ระบบข้าราชการผู้มีผลสัมฤทธิ์สูง รุ่นที่ ๑๕ และรุ่นที่ ๑๖ ประจำปีงบประมาณ พ.ศ. ๒๕๖๕ ของสำนักงานปลัดกระทรวงยุติธรรม ครั้งที่ ๑/๒๕๖๕ โดยมีคณะกรรมการฯ เข้าร่วม ณ ห้องประชุม ๑๑ - ๐๔ ชั้น ๑๑ อาคารกระทรวงยุติธรรม
โดยที่ประชุมได้พิจารณาการประเมินผลการพัฒนางาน สร้างสรรค์ผลงานรายบุคคล ของข้าราชการผู้มีผลสัมฤทธิ์สูง รุ่นที่ ๑๕ และ รุ่นที่ ๑๖ ตามหลักเกณฑ์ที่ ก.พ. กำหนด